VALSTYBĖS ĮMONĖS REGISTRŲ CENTRO

DIREKTORIUS

ĮSAKYMAS

DĖL VALSTYBĖS ĮMONĖS REGISTRŲ CENTRO DIREKTORIAUS 2013 M. GEGUŽĖS 8 D. ĮSAKYMU NR. V-110 „DĖL JURIDINIŲ ASMENŲ REGISTRO TVARKYMO TAISYKLIŲ PATVIRTINIMO“ PAKEITIMO

2014 m. kovo 26 d. Nr. v-80

Vilnius

Vadovaujantis Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (Žin., 2003, Nr. 107-480 su vėlesniais pakeitimais ir papildymais) 9.19 punktu, p a k e i č i u Juridinių asmenų registro tvarkymo taisykles, patvirtintas valstybės įmonės Registrų centro direktoriaus 2013 m. gegužės 8 d. įsakymu Nr. v-110 „Dėl Juridinių asmenų registro tvarkymo taisyklių patvirtinimo“ ir išdėstau 10 punktą taip:

„10. Nuostatų nustatytais atvejais dokumentai gali būti pateikiami elektroniniu būdu tiesiogiai Registro tvarkytojui per valstybės įmonės Registrų centro savitarnos sistemą, jeigu dokumentų ir duomenų teikėjai turi kvalifikuoti sertifikatu patvirtintą elektroninį parašą. Kvalifikuoto sertifikato duomenys turi apimti pasirašančio asmens specialų atributą – asmens kodą“.

Direktorius	Kęstutis Sabaliauskas